Η επίδραση αντιοξειδωτικών παραγόντων(βιταμίνη Ε) στις αναστομώσεις του παχέος εντέρου: (πειραματική μελέτη σε επίμυες)
Creators: name: Ανεμούλης, Πολυχρόνης Κ.
Publisher: name: Aristotle University of Thessaloniki
Year: 2007
Subjects: Βιταμίνη Ε
Τοκοφερόλη
Vitamin E
Tochoferol

description: Εισαγωγή Η βιταμίνη Ε αποτελεί έναν από τους ισχυρότερους αντιοξειδωτικούς παράγοντες του ανθρώπινου οργανισμού, ο οποίος σε υψηλές δόσεις αναστέλλει τη δράση των ελεύθερων ριζών. Σκοπός Κύριος στόχος της παρούσας μελέτης είναι η διερεύνηση, σε επίμυες, της πιθανής ευεργετικής επίδρασης των υψηλών συγκεντρώσεων της βιταμίνης Ε στο αίμα στη σταθερότητα των αναστομώσεων του παχέος εντέρου. Δευτερεύων στόχος είναι η διερεύνηση της σταθερότητας των αναστομώσεων του παχέος εντέρου σε επίμυες σε σχέση με το χρόνο που έχει παρέλθει από τη διενέργεια τους. Υλικό και Μέθοδοι 60 επίμυες της φυλής Wistar χωρίστηκαν σε 2 ομάδες των 30 επιμύων: την ομάδα ελέγχου (ομάδα Α), στην οποία δε χορηγήθηκε προεγχειρητικά βιταμίνη Ε και την ομάδα μελέτης (ομάδα Β), στην οποία χορηγήθηκε ενδομυικά βιταμίνη Ε προεγχειρητικά. Μετά τη χορήγηση αναισθησίας έγινε λαπαροτομία, διατομή της τελικής μοίρας του παχέος και ακολούθως τελικοτελική αναστόμωση. Οι μισοί επίμυες της κάθε ομάδας θυσιάστηκαν την 4η και οι μισοί την 8η μετεγχειρητική ημέρα. Η σταθερότητα της αναστόμωσης ελέγχθηκε στους επίμυες με τη μέτρηση της πίεσης διάσπασης της αναστόμωσης, τον έλεγχο του βαθμού των συμφύσεων, τον ποσοτικό προσδιορισμό της υδροξυπρολίνης, τον ιστολογικό έλεγχο των αναστομώσεων με οπτικό μικροσκόπιο και με τη μέτρηση στο αίμα των επιπέδων της βιταμίνης Ε, των ηλεκτρολυτών και των ιχνοστοιχείων. Αποτελέσματα Στους επίμυες στους οποίους είχε χορηγηθεί προεγχειρητικά βιταμίνη Ε: η τιμή της βιταμίνης Ε και της υδροξυπρολίνης ήταν αυξημένες, η πίεση διάσπασης της αναστόμωσης υψηλότερη και η φλεγμονώδης αντίδραση της αναστόμωσης πιο έντονη σε σχέση με την ομάδα των επιμύων στην οποία δεν είχε χορηγηθεί βιταμίνη Ε προεγχειρητικά. Ο βαθμός των περιτοναϊκών συμφύσεων δεν παρουσίαζε στατιστικά σημαντική σχέση με τη χορήγηση ή μη βιταμίνης Ε. Οι παραπάνω παράμετροι ήταν, επίσης, αυξημένες κατά την 8η σε σχέση με την 4η μετεγχειρητική ημέρα, τόσο στην ομάδα των επιμύων στην οποία χορηγήθηκε βιταμίνη Ε όσο και στην ομάδα των επιμύων στην οποία δε χορηγήθηκε. Ο βαθμός των παρατηρούμενων περιτοναϊκών συμφύσεων δεν παρουσίασε στατιστικά σημαντική σχέση με το χρονικό διάστημα (4η ή 8η μετεγχειρητική ημέρα) που είχε παρέλθει από τη διενέργεια της αναστόμωσης. Συμπεράσματα Η υψηλή συγκέντρωση βιταμίνης Ε στο αίμα των επιμύων αυξάνει τη σταθερότητα των αναστομώσεων του παχέος εντέρου. Οι αναστομώσεις ήταν πιο σταθερές κατά την 8η σε σχέση με την 4η μετεγχειρητική ημέρα
description: Background Vitamin E is an important antioxidant of the human body that inhibits, when administrated in high dosages, the action of the free oxygen radicals. Objective Main objective of this study was to investigate if high blood concentration of vitamin E in rats improves the healing of colon anastomosis. Secondary objective of this study was the investigation of the healing of colon anastomosis in rats in relation to time interval after the anastomosis. Materials and Methods 60 rats were divided in two groups of 30: the control group (group A) and the study group (group B). Vitamin E was administrated intramuscularly in rats of the study group (group B) preoperatively. After anesthesia administration in rats of both groups, they underwent laparotomy, excision of colon final segment and end-to-end colon anastomosis. Half of the rats of each group were sacrificed in the fourth postoperative day and half of the rats in the eighth postoperative day. Healing of colon anastomosis was assessed using the following parameters: the bursting pressure of anastomosis, the degree of peritoneal adhesions, analysis for hydroxyproline in samples of the anastomotic site, histological test of the anastomotic site and the vitamin E, electrolytes and micronutrients blood measurement. Results The rats of the study group (group B) had: elevated blood concentration of vitamin E and hydroxyproline, elevated bursting pressure of anastomosis and stronger inflammatory response in the anastomosis compared to the rats of the control group (group A). The degree of peritoneal adhesions did not differ significantly between the rats of the two groups. Those parameters were also elevated in the rats that were killed in the 8th postoperative day compared to those rats who were killed in the 4th postoperative day in both, study and control group. The degree of peritoneal adhesions did not differ significantly in relation to the time interval after the anastomosis in any of the groups. Conclusion The high blood concentration of vitamin E in rats improves the healing of colon anastomosis. Anastomosis healing improved in the 8th compared to the 4th postoperative day